15/03/2018 | Administración LocalMunicipal
Malpica de Bergantiños
Recadación
Aprobación definitiva da Ordenanza fiscal n.º 29, reguladora da taxa pola prestación do servizo de tratamento e depuración de augas residuais

APROBACIÓN DEFINITIVA DA ORDENANZA FISCAL N.º 29, REGULADORA DA TAXA POLA PRESTACIÓN DO SERVIZO DE TRATAMENTO E DEPURACIÓN DE AUGAS RESIDUAIS O Pleno do Concello de Malpica de Bergantiños, en sesión celebrada o día 18 de decembro de 2017, aprobou, con carácter inicial, a Ordenanza Fiscal n.º 29 reguladora da taxa pola prestación do servizo de tratamento e depuración de augas residuais. Durante o período de exposición ao público, non se presentou ningunha reclamación, polo que, de conformidade co establecido no artigo 49. c) da Lei 7/1985, do 2 de abril, Reguladora das Bases de Réxime Local, enténdese definitivamente aprobada. A tenor do previsto no artigo 70.2 da Lei 7/1985, do 2 de abril Reguladora das Bases de Réxime Local e o artigo 196.2 do Real decreto 2568/1986, do 28 de novembro, publícase integramente o citado texto normativo, que entrará en vigor ao día seguinte da súa inserción no Boletín Oficial da Provincia. Por tratarse dunha disposición administrativa de carácter xeral, non procede recurso en vía administrativa, aínda que poderá impugnarse directamente ante a xurisdición contencioso-administrativa. O prazo para interpor o recurso contencioso-administrativo é de dous meses contados desde o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso- Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. O texto da ordenanza transcríbese a continuación: “ORDENANZA FISCAL N.º 29, REGULADORA DA TAXA POLA PRESTACIÓN DO SERVIZO DE TRATAMENTO E DEPURACIÓN DE AUGAS RESIDUAIS Artigo 1.º.–Fundamento e natureza. En uso das facultades concedidas polo artigo 133.2 da Constitución e polo artigo 106 da Lei 7/1.985, do 2 de abril, reguladora das bases de réxime local, e de conformidade co disposto nos artigos 15 e 20.4. R do Real Decreto Lexislativo 2/2004, de 5 de marzo polo que se aproba o texto refundido da Lei reguladora das facendas locais, establécese a taxa pola prestación do servizo de depuración de augas residuais, que se rexerá pola presente ordenanza fiscal. Artigo 2.º.–Feito impoñible. Constitúe o feito impoñible da presente taxa a prestación do servizo de depuración de augas residuais, consistente na recepción de tales augas pola depuradora, o seu tratamento nela e a súa posterior vertedura ás canles ou medios receptores convenientemente depuradas. Artigo 3.º.–Suxeito pasivo.1. Son suxeitos pasivos contribuíntes as persoas físicas ou xurídicas e as entidades a que se refire o artigo 35.4 da Lei Xeral Tributaria que sexan os ocupantes ou usuarios das fincas do termo municipal beneficiarias dos devanditos servizos, calquera que sexa o seu título: propietarios, usufrutuarios, ou arrendatario, mesmo en precario.2. En todo caso, terá a consideración de suxeito pasivo substituto do ocupante ou usuario das vivendas ou locais, o propietario destes inmobles, quen poderán repercutir, no seu caso, as cotas satisfeitas sobre os respectivos beneficiarios do servizo. Artigo 4.º.–Responsables.1.–Responderán solidariamente das obrigas tributarias do suxeito pasivo as persoas físicas e xurídicas ás que se refiren os artigos 41 e 42 da Lei 58/2003 xeral tributaria.2.–Serán responsables subsidiarios os administradores das sociedades e os síndicos, interventores ou liquidadores de crebas, concursos, sociedades e entidades en xeral, nos supostos e co alcance que sinala o artigo 46 Lei 58/2003, xeral tributaria. Artigo 5.º.–Beneficios fiscais. Soamente se admitirán nesta taxa as exencións e bonificacións que veñan establecidas en tratados ou acordos internacionais ou en normas con rango de lei. En casos excepcionais, e logo dun informe xustificativo do departamento de Servizos Sociais, onde se poña de manifesto a imposibilidade de facer fronte ao pagamento do tributo, a Xunta de Goberno Local poderá acordar a exención, por un tempo determinado, do obrigado tributario ao pagamento da taxa. Artigo 6.º.–Cota tributaria. As tarifas desta taxa serán as que figuran no seguinte cadro. TARIFAS POLO SERVIZO DE TRATAMENTO E DEPURACIÓN DE AUGAS RESIDUAIS TARIFAS TRIMESTRAIS Os criterios de imputación responden á cantidade de auga consumida por intervalos de metros cúbicos e usos para os que se utiliza. As medicións serán as mesmas que se realicen para a subministración de auga a través dos contadores instalados a tal efecto. No caso especial de que o obrigado ao pagamento non dispoña de subministración municipal de auga e se sirva de rede privada ou de pozo, quedará suxeito ao pagamento desta taxa mediante a cantidade media dos consumos individuais do período, segundo o uso que lle sexa de aplicación. Artigo 7.–Devindicación.1. Devindicase a taxa e nace a obriga de contribuír desde o momento en que o beneficiario pode utilizar o servizo de tratamento e depuración de augas residuais da EDAR situada na zona sur do porto de Malpica, sendo obrigatoria a recepción do mesmo polos titulares das fincas que estean situadas en solos urbanos que, con carácter meramente enunciativo e non excluínte, de seguido se relacionan:  Vila de Malpica  Rúa A Camuza A  Rúa A Camuza B  Travesía 1 A Camuza  As Vistas-Seaia  Lugar de Piñeiros 2. A taxa por prestación do servizo de tratamento e depuración de augas residuais será esixible o primeiro día do período impositivo, que coincide co trimestre natural, salvo nos supostos de inicio ou cesamento na súa prestación, en que o período impositivo será o seguinte: a) Nos supostos de inicio, dende o día en que teña lugar ata o último día do mes do trimestre natural. b) Nos supostos de cesamento, desde o primeiro día do trimestre natural ata día en que se produza aquel. Cando o período impositivo sexa inferior ao trimestre natural, o seu importe se rateará por días naturais. Artigo 8.–Liquidación e período impositivo.1.–O período impositivo coincidirá co trimestre natural.2.–A liquidación de alta da taxa realizarase pola aplicación da tarifa establecida sobre o consumo do período, e notificarase individualmente, seguindo o procedemento de ingreso establecido no Regulamento xeral de recadación.3.–Unha vez producida a alta no correspondente padrón, a liquidación e ingreso desta taxa acomodarase ao procedemento previsto para os valores recibo (padrón, censo, matrícula etc.), mediante notificación colectiva con anuncio no Boletín Oficial da Provincia que establecerá os períodos de ingreso.4.–No caso de non poder tomarse lectura do contador por non estar en funcionamento, a liquidación farase sobre a media das dúas últimas lecturas, se existisen, en caso contrario, liquidarase sobre a media do consumo do período para os usos iguais o que se pretende liquidar. Disposición final A presente ordenanza fiscal entrará en vigor despois ó día seguinte da publicación do seu texto íntegro no Boletín Oficial de A Coruña, e aplicarase sobre os consumos realizados a partir desta data, permanecendo en vigor ata a súa modificación ou derrogación expresa.” En Malpica de Bergantiños, a 6 de marzo de 2018. Asinado dixitalmente polo alcalde, D. Eduardo Jose Parga Veiga